open-index/open-wikipedia-markdown huggingface dataset:
Kanabidiol

**Kanabidiol** (v niektorých jazykoch: cannabidiol; skr. **CBD**) patrí do skupiny látok nazývaných kanabinoidy, ktoré sa v prírode vyskytujú v rastlinách konope. Na rozdiel od tetrahydrokanabinolu THC, ktoré je najznámejším kanabinoidom, CBD nie je psychoaktívne rovnakým spôsobom, pretože priamo nestimuluje kanabinoidné receptory CB1 a CB2. CBD sa vyskytuje takmer vo všetkých odrodách konope. Obsah látky v rastline sa pohybuje od stopového množstva až po zhruba 95 % prítomných kanabinoidov.

## História
Prvé pokusy o separáciu aktívnej zložky v konope sa datujú do 19. storočia. Kanabidiol bol prvýkrát podrobnejšie skúmaný v roku 1940 v Minnesote. Chemický vzorec CBD bol odvodený od metódy jeho separácie z divokého konope. Jeho štruktúra a stereochemické usporiadanie bolo oficiálne určené v roku 1963.
## Účinky
V roku 2017 Svetová zdravotnícka organizácia vyhlásila CBD za nenávykovú zložku s dobrým bezpečnostným profilom a terapeutickými prínosmi.

Od roku 2019 existujú dôkazy o tom, že kanabidiol má na človeka významné neurologické efekty a v USA a Európskej únii sa používa k liečbe niektorých typov epilepsie (Dravetovej syndróm, Lennoxov-Gastautov syndróm, tuberózna skleróza). Sú rozšírené rozličné tvrdenia, že CBD tiež pomáha aj pri liečbe cukrovky alebo Parkinsonovej choroby, nie sú k dispozícii vedecké dôkazy o takých účinkoch kanabidiolu. 

### CBD a THC

CBD neprodukuje fyziologické účinky THC, ktoré sú súčasne podávané bez použitia attenuare alcuni.

Il CBD potenzierebbe l'efficacia analgesica del THC prolungandone la durata di azione (attivando la pathway serotoninergica a livello del rafe dorsale) e al tempo stesso ne riduce gli effetti collaterali su frequenza cardiacae, respiaturaore.

Najmä interakcia s CBD je antagonista receptora GPR55, receptora vanilloidi TRPV1 a TRPV2 a antagonista receptora serotonínu 5-HT1a.

## Referencie

Kategória:Kanabinoidy
Prievalský potok

**Prievalský potok** je potok v strednej časti regiónu Liptov, na juhozápadnom okraji územia obce Partizánska Ľupča v okrese Liptovský Mikuláš v Žilinskom kraji. Je ľavostranným prítokom Ľupčianky v povodí Váhu; má dĺžku . Je vodným tokom IV. rádu. Hydrologické poradie (číslo povodia): 4-21-02-12284. Geomorfologická kategorizácia: geomorfologický celok Nízke Tatry, geomorfologický podcelok Ďumbierske Tatry.

## Prameň
Pramení v nadmorskej výške  v lesnom extraviláne na severnom svahu Latiborskej hole s nadmorskou výškou , ktorá leží priamo v hlavnom hrebeni Nízkych Tatier, na južnom okraji obce Partizánska Ľupča v okrese Liptovský Mikuláš, v geomorfologickom podcelku Ďumbierske Tatry.

## Opis toku
Tečie severným smerom lesným extravilánom, ľavým brehom obmýva les *Prievalec*, v nadmorskej výške  priberá ľavostranný bezmenný prítok, pravým brehom obmýva zalesnený vrch *Latiborská* s nadmorskou výškou , v nadmorskej výške  sa križuje s vedením vysokého napätia, veľkým oblúkom mení smer na východ a obteká vrch *Latiborská*, ľavým brehom obteká les *Nad pílou*, záverečných 200 m toku sa stáča na sever a v nadmorskej výške  ústi do Ľupčianky ako jej ľavostranný prítok. Ľupčianka ďalej ústi do Váhu. *Prievalský potok* má jeden prítok.

*Prievalský potok* pramení, preteká a ústi na území lesného extravilánu obce Partizánska Ľupča v okrese Liptovský Mikuláš v Žilinskom kraji, v geomorfologickom celku Nízke Tatry, v geomorfologickom podcelku Ďumbierske Tatry.

## Pôvod názvu
Názov vodného toku *Prievalský potok* má pôvod v názve sedla *Prievalec* s nadmorskou výškou  na území obce Partizánska Ľupča, ktoré je vzdialené od horného toku *Prievalského potoka* 1 km na západ. Z toponyma *Prievalec* rozšírením o formant *-ský*, a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Prievalský potok* ako súčasť veľmi početnej skupiny názvov v slovenskej toponymii, najmä hydronymii. Názov sedla *Prievalec* bol bez zmeny prenesený i na les medzi sedlom *Prievalec* a vodným tokom *Prievalský potok*.

Názov sedla *Prievalec* má pôvod v charakteristickom výskyte topografického objektu *prieval* resp. jeho zdrobneniny *prievalec* vo význame *menší topografický objekt, cez ktorý vedie cesta, menšie sedlo, menší hrebeň, menší kopec, cez ktorý vedie cesta* v pomenúvanom priestore. Cez sedlo *Prievalec* i dnes vedie dôležitá cesta z Liptovskej Lúžnej do Partizánskej Ľupče. Motivácia pomenovania sa zo súčasnej slovenčiny postupne vytráca, lebo apelatívum *prieval, prievalec* ako topografický termín ustupuje na okraj jej slovnej zásoby.

Hydronymum *Prievalský potok* bolo štandardizované v roku 2008.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Liptovský Mikuláš
Kategória:Vodné toky v Nízkych Tatrách 
Kategória:Vodné toky v Ďumbierskych Tatrách
Kategória:Partizánska Ľupča
Dúň

**Dúň** () je vrch v pohorí Tribeč. Leží nad obcou Kostoľany pod Tribečom, približne  severovýchodne od Nitry. Na vrchole stoji ruina hradu Gýmeš a v jeho blízkosti sa nachádza Jelenská gaštanica.

## Poloha
Nachádza sa na južnom okraji pohoria, v geomorfologickom podcelku Jelenec. Vrch leží v Nitrianskom kraji, v okrese Nitra a v katastrálnom území obce Jelenec. Vrch patrí do CHKO Ponitrie a na jeho severozápadných svahoch leží chránený areál Jelenská gaštanica.

## Opis
Dúň je vďaka polohe na okraji pohoria a ruine hradu Gýmeš na vrchole ľahko identifikovateľný už z diaľky. Neďaleko sedla je na malom pahorku tiež ruina menšieho hrádku Studený hrad. Vrch leží v nevýraznom bočnom hrebeni, ktorý sa na hlavný hrebeň pripája medzi Držou a Čiernou skalou. Juhozápadne susedí Plieška (), západne Čierna skala (), severne Drža () a na východe Ploská () a Veľký Lysec (). Vrch patrí do povodia Žitavy, kde smeruje Jelenský potok, odvodňujúci západné svahy, rovnako tak Drevenica, odvádzajúca vodu zo severnej a východnej časti masívu. Najbližším sídlom sú na východnom úpätí situované Kostoľany pod Tribečom, juhovýchodne ležia Ladice a južne Jelenec. 

### Výhľady
Poloha vrchu a hradné ruiny na vrchole ponúkajú zaujímavý rozhľad. Viditeľné sú okolité vrchy pohoria, no tiež Podunajská pahorkatina, Pohronský Inovec a Vtáčnik.

## Prístup
* po  značke z juhu z obce Ladice cez Sedlo pod Gýmešom
* po  značke Ponitrianska magistrála) cez rázc. Pod gaštanicou:
** od západu z obce Žirany
** od východu z obce Kostoľany pod Tribečom
* po  značke z obce Horné Lefantovce cez rázc. Nad červeným krížom
* po  značke cez Sedlo pod Gýmešom:
** od západu od obce Jelenec
** od východu z obce Kostoľany pod Tribečom

## Referencie

## Pozri aj
* Gýmeš
* Jelenec (geomorfologický podcelok)
* Zoznam vrcholov v Tribeči

## Externé odkazy
* Poloha na turistickej mape

Kategória:Vrchy v Tribeči
Kategória:Vrchy pod 1000 metrov na Slovensku
Kategória:Vrchy v okrese Nitra
Kategória:Jelenec
Napäťový násobič

náhľad|Príklad násobiča napätia.
[náhľad|Elektrický oblúk v iskrišti, kaskádový generátor vľavo. [Deutsches Museum, Mníchov, oddelenie vysokého napätia.]]
**Napäťový násobič** je menič napätia, ktorý vstupné striedavé napätie mení na výstupné jednosmerné napätie, ale násobne zväčšené.

Napäťový násobič zostavený z kondenzátorov a diód bol zostavený prvýkrát v roku 1932 a známy ako Cockcroft–Waltonov generátor. V súčasnosti sa môžeme stretnúť aj s názvami kaskádový generátor, alebo v najjednoduchšom zapojení s jednou diódou a jedným kondenzátorom ako Villardov násobič.

Starším typom napäťového násobiča bol Marxov generátor, ktorý kondenzátory nabíjal cez odpory a namiesto diód, na sériové prepojenie nabitých kodenzátorov, používal iskrištia.

V súčasnosti sa môžme stretnúť s rôznymi zapojeniami, napríklad s obvodmi riadenými MOSFETmi.

## Riziká
### Vysoké napätie a žiarenie
Vysoké napätie môže byť nebezpečné, môže spôsobovať popáleniny, kŕče, bolesť a smrť a to i v prípadoch, kedy sa to neočakáva. Pri vysokých napätiach môže nastať prieraz aj cez izolanty, alebo preskočiť iskra – oblúkový výboj aj na značnú vzdialenosť bez dotyku so živými časťami. Rizikom sú aj nabité kondenzátory, alebo blízke predmety, v ktorých ostáva naakumulovaný životu nebezpečný elektrický náboj aj dlho po vypnutí obvodu.

Ďalším rizikom je neviditeľné ionizujúce žiarenie, teda i každé iskrenie pri napätí väčšom ako 12,5 V. Vznikajúce ultrafialové žiarenie môže vážne a trvalo poškodiť zrak, spôsobiť rakovinu kože. Pri vyšších napätiach vzniká röntgenové žiarenie, kde pri vyšších dávkach hrozí choroba z ožiarenia. Zákernosťou ionizujúceho žiarenia je, že osoba nemusí vedieť o tom, že je ožarovaná, nakoľko nižšie dávky sa nemusia prejaviť vôbec i bez ujmy na zdraví, a vyššie dávky žiarenia spôsobujúce popáleniny a leukémiu sa prejavujú s oneskorením.


ISO 7010 W012.svg | Nebezpečné napätie
ISO_7010_W042_warning;_arc_flash_hazard.svg | Oblúkový výboj
ISO 7010 W003.svg | Röntgenové žiarenie


### EMC kompatibilita
Iskrenie kaskádovými generátormi je silným zdrojom elektromagnetického rušenia. Môžu zlyhávať zariadenia a komunikácia (napr. Wi-Fi), môžu byť na diaľku zničené pamäťové médiá a elektronické obvody, hoci ich elektromagnetická kompatibilita je v bežných podmienkach vyhovujúca. Správu frekvenčného spektra a teda i predchádzanie a riešenie škodlivého rušenia na Slovensku vykonáva Úrad pre reguláciu elektronických komunikácií a poštových služieb.

### Bezpečná dostupnosť
Kaskádový generátor aj s ukážkami iskrenia rôznych iskríšť je možné vidieť napríklad v Deutsches Museum v Mníchove, v oddelení vysokého napätia.

## Využite
Kaskádový napäťový násobič sa používa ako jednoduchý, cenovo dostupný spôsob získania vysokého napätia. Najčastejším použitím boli CRT obrazovky a osciloskopy. Pôvodne bol vyvinutý pre potreby časticovej fyziky, ako súčasť lineárnych urýchľovačov. V lekárstve je používaný ako súčasť röntgenových prístrojov, kde napája röntgenovú lampu.

## Pozri aj
* Elektrický oblúk
* Korónový výboj
* Termoemisia riadená poľom
* Lineárny urýchľovač

## Referencie

Kategória:Elektrotechnika
Disodné ribonukleotidy

[vpravo|náhľad|[Guanylát sodný]]
[vpravo|náhľad|[Inozinát sodný]]
**Disodné ribonukleotidy** alebo presnejšie **disodné 5'-ribonukleotidy** či E 635 sú zvýrazňovače chuti, ktoré pomáhajú zvýrazniť chuť umami tvorenú glutamátom. Je to zmes inozinátu sodného a guanylátu sodného a často sa používa v jedlách, ktoré buď prirodzene obsahujú glutamát (napríklad bujóny), alebo sa k nim pridáva glutamát sodný (známy ako MSG). Zvyčajne sa používa v ochutených rezancoch, čipsoch, rôznych snackoch, lupienkoch, omáčkach alebo fastfoode. Vyrábajú sa zmiešaním sodných solí kyseliny guanylovej (E626) a inozínovej (E630). 
Zmes zložená z 98 % glutamátu sodného a 2 % disodných ribonukleotidov zvýrazní chuť jedla až štyrikrát viac, než samotný glutamát sodný.

## Vedľajšie účinky a bezpečnosť
Disodné ribonukleotidy boli prvýkrát zhodnotené Joint FAO/WHO Expert Committee on Food Additives (Spoločná komisia expertov FAO/WHO pre prídavné látky v potravinách) v roku 1974 na základe všetkej dostupnej vedeckej literatúry. Toto zhodnotenie viedlo k novým špecifikáciám a hodnoteniu „ADI not specified“ („nešpecifikovaný prijateľný denný príjem“). To v princípe znamená, že u tejto látky sa neobjavujú žiadne toxické následky pri akomkoľvek prijatom množstve a nie je nutné obmedzovať denný príjem. 

V roku 1993 táto komisia zvážila ďalšie štúdie a hodnotenie bolo zachované.

## Referencie

## Pozri aj
* Guanozínmonofosfát
* Inozínmonofosfát
* Ribonukleotid
* Zoznam prídavných látok do potravín

## Zdroj

Kategória:Nukleotidy
Kategória:Potravinárske aditíva
Osliansky potok (prítok Priehybiny)

**Osliansky potok** je potok v regióne Gemer, na južnom okraji územia obce Kameňany v okrese Revúca v Banskobystrickom kraji. Je pravostranným prítokom toku Priehybina, v povodí Turca; má dĺžku . Je vodným tokom VII. rádu. Geomorfologická kategorizácia: geomorfologický celok Revúcka vrchovina, geomorfologický podcelok Železnícke predhorie.

## Prameň
Pramení v nadmorskej výške  na severnom svahu lesa *Hrdzáková*, na južnom okraji extravilánu obce Kameňany, v geomorfologickom podcelku Železnícke predhorie.

## Opis toku
Na krátkom úseku tečie severovýchodným smerom lesným extravilánom, stáča sa do severovýchodoseverného smeru, v nadmorskej výške  priberá ľavostranný bezmenný prítok, stáča sa do severovýchodného smeru, ktorý si udrží až do svojho ústia, v nadmorskej výške  ústi do Priehybiny ako jej pravostranný prítok. Priehybina ďalej ústi do Východného Turca. *Osliansky potok* má jeden prítok.

*Osliansky potok* pramení, preteká a ústi na území lesného extravilánu obce Kameňany v okrese Revúca v Banskobystrickom kraji, v geomorfologickom celku Revúcka vrchovina, v geomorfologickom podcelku Železnícke predhorie.

## Pôvod názvu
Názov vodného toku *Osliansky potok* má pôvod v apelatíve *osla* s významom *kameň upravený na ostrenie kosy, na brúsenie nožov a britiev*. Motivantom pomenovania hydronyma bol charakteristický výskyt vhodných kameňov na úpravu osiel v koryte potoka. Z apelatíva *osla* rozšírením o formant *-ský* resp. *-iansky* , a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Osliansky potok* ako súčasť veľmi početnej skupiny názvov v slovenskej toponymii, najmä hydronymii.

Hydronymum *Osliansky potok* ešte nebolo štandardizované (december 2021). Najstarší dochovaný písomný záznam toponyma Kameňany je z roka 1243.

## Referencie

Kategória:Potoky na Slovensku
Kategória:Povodie Slanej
Kategória:Vodné toky v okrese Revúca
Kategória:Vodné toky v Revúckej vrchovine
Kategória:Kameňany
Stráž (vrch vo Vtáčniku)

**Stráž** () je vrch v pohorí Vtáčnik. Leží na konci hlavného hrebeňa nad obcou Veľké Pole, približne  východne od Partizánskeho. Je súčasťou Chránenej krajinnej oblasti Ponitrie. 

## Poloha
Nachádza sa na západnom okraji pohoria, v geomorfologickom podcelku Vysoký Vtáčnik. Vrchol leží na území Banskobystrického kraja, v okrese Žarnovica a v katastrálnom území obce Veľké Pole. Vrch je situovaný ja južnom konci hlavného hrebeňa pohoria Vtáčnik, no turistická Ponitrianska magistrála ho obchádza cez Veľké Pole.

## Opis
Stráž tvorí najjužnejší výbežok Vysokého Vtáčnika a vedie ním hlavný hrebeň do nevýrazného sedla, oddeľujúceho pohorie Tribeč. Severným susedom je Suchá hora (), východným smerom leží Markov vrch (), južne Sokolec () a západne Veľká Ostrá () a Hrubý vrch (). Južné svahy odvodňujú prítoky Píľanského potoka do riečky Kľak v povodí Hrona, voda zo severných a západných svahov napájajú prítoky Oslianskeho potoka v povodí rieky Nitry. Najbližším sídlom je na juhovýchodnom úpätí ležiace Veľké Pole, severozápadne leží osada Cerová, miestna časť obce Radobica. 

### Výhľady
Lesný porast masívu Stráže obmedzuje rozhľad, preto ten je možný iba z malých lokalít s riedkou a nižšou vegetáciou. Pozorovateľné sú najmä okolité vrchy pohoria, no z vhodných miest je možné vidieť aj Strážovské vrchy, Považský Inovec, Tribeč, Pohronský Inovec a Štiavnické vrchy.

## Prístup
Na vrchol nevedie značená trasa, preto prístup je možný z blízkej obce alebo odbočením z  červeno značenej Ponitrianskej magistrály.

## Referencie

## Pozri aj
* Vysoký Vtáčnik
* Zoznam vrcholov vo Vtáčniku

## Externé odkazy
* Poloha na turistickej mape

Kategória:Vrchy vo Vtáčniku
Kategória:Vrchy pod 1000 metrov na Slovensku
Kategória:Vrchy v okrese Žarnovica
Kategória:Veľké Pole
Veľký Lysec (Tribeč)

**Veľký Lysec** () je vrch v pohorí Tribeč. Leží nad obcou Kostoľany pod Tribečom, približne  severozápadne od Zlatých Moraviec. Na vrchole sa našli pozostatky hradiska z bronzovej doby.

## Poloha
Nachádza sa na južnom okraji pohoria, v geomorfologickom podcelku Jelenec. Vrch leží v Nitrianskom kraji, v okrese Zlaté Moravce a zasahuje na katastrálne územie obcí Velčice a Kostoľany pod Tribečom. Patrí do CHKO Ponitrie a na jeho západnom úpätí leží chránený areál Kostolianske lúky.

## Opis
Veľký Lysec leží na konci menšieho hrebeňa, nadväzujúceho na juhovýchodné úpätie Veľkého Tribeča (). Západne sa nachádza vrch Dúň () s ruinou hradu Gýmeš, Sedlo pod Lyscom oddeľuje severozápadne susediacu Ploskú (), severne leží Svinec (), východným smerom je v diaľke Veľký Inovec () a juhovýchodne od vrcholu je nevýrazný pahorok, pomenovaný Malý Lysec (). Východné svahy odvodňujú prítoky Čerešňového potoka, voda z južných a západných smeruje potokom Drevenica do rieky Žitavy. Najbližším sídlom sú na západnom úpätí situované Kostoľany pod Tribečom, južne ležia Ladice a na východnom úpätí Velčice. 

### Výhľady
Poloha vrchu na okraji pohoria a mnohé skalné bralá na vrchole umožňujú kruhový rozhľad. Veľmi dobre sú viditeľné okolité vrchy pohoria, no tiež Podunajská pahorkatina, Pohronský Inovec a Vtáčnik.

## Prístup
* po  značke cez Sedlo pod Lyscom:
** od západu z obce Kostoľany pod Tribečom (pripojenie na  Rudnú magistrálu)
** od východu z obce Velčice 

## Referencie

## Pozri aj
* Kostolianske lúky
* Jelenec (geomorfologický podcelok)
* Zoznam vrcholov v Tribeči

## Externé odkazy
* Poloha na turistickej mape

Kategória:Vrchy v Tribeči
Kategória:Vrchy pod 1000 metrov na Slovensku
Kategória:Vrchy v okrese Zlaté Moravce
Kategória:Kostoľany pod Tribečom
Kategória:Velčice (okres Zlaté Moravce)
Daniel Dae Kim

**Daniel Dae Kim** (* 4. august 1968, Pusan, Kórejská republika) je americký herec a producent kórejského pôvodu. Stvárnil postavu Jina-Soo Kwona v televíznom seriály *[[Nezvestní]]* (2004-2010) a China Ho Kellyho v televíznom seriály *[[Hawaii 5.0]]* (2010 - 2020). 

## Detstvo a mladosť
Kim sa narodil v prístavnom meste Pusan, v Južnej Kórei. Keď mal jeden rok, sa s rodičmi presťahoval do Spojených štátov. Vyrastal v New Yorku a v Pensylvánii. V roku 1990 promoval na Haverford College a získal dvojitý bakalársky titul v odbore divadlo a politológia. V roku 1996 získal titul MFA na New York University. 

## Kariéra
Po ukončení štúdia sa objavil vo vedľajších úlohách, vo viacerých televíznych seriáloch. Viac priestoru získal v televíznom seriály *[[Nezvestní]]*, kde hral v rokoch 2004 až 2010. V seriály hovoril väčšinou po kórejsky. Po skončení seriálu získal jednu z hlavných úloh v televíznom seriály *[[Hawaii 5.0]]* . Seriál získal veľmi pozitívne recenzie od kritikov aj od divákov. Jednu z epizód aj režíroval. Seriál nakoniec opustil v roku 2017, kvôli sporu ohľadom platu. 

Jednu z vedľajších úloh stvárnil tiež vo filmoch *Rezistencia* (2015), *Hellboy* (2019), či ''Utajený pasažier'' (2021). V roku 2021 tiež hosťoval v televíznom seriály *Nemocnica New Amsterdam* a tiež prepožičal svoj hlas v animovanom filme *Raya a posledný drak*, postave Benjau. 

## Súkromný život
Kim je ženatý od roku 1993 s manželkou Miou Kim, s ktorou má dve deti. Často sa zdržuje v Los Angeles a v New York City, kde striedavo žije. 

V 19. marca 2020 bol pozitívny na covid-19, pričom 30. marca uviedol, že sa už jeho zdravotný stav zlepšil. Je vášnivým zberateľom hodiniek a často krát niektoré z nich používa aj v televíznych seriáloch či filmoch. Tiež uviedol, že sa mu nepáči ázijsko-americká diskriminácia v Spojených štátoch. Po prekonaní covidu-19 sa postavil proti xenofóbii a rasizmu spojenému s covidom-19 a niekoľko krát zdôraznil, aby ľudia sa zamýšľali a prestali byť rasistický voči ázijským ľuďom. 

Vo februári 2021 spoločne s Danielom Wu, ponúkol 25 000 dolárov za informácie vedúce k zatknutiu páchateľov, ktorí boli zodpovední za série útokov na starších ázijsko-amerických občanov v San Francisco Bay Area. 

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Herci divadelných muzikálov USA
Kategória:Osobnosti USA kórejského pôvodu
Folkmanovský dom

**Folkmanovský dom** alebo **Folkmanov dom** je stredoveká meštianska budova v Žiline so špecifickou vežičkou. Nachádza sa na križovatke ulíc Bottova a Radničná na rohu Mariánskeho námestia v susedstve mestskej radnice. 

Je to národná kultúrna pamiatka a súčasť mestskej pamiatkovej rezervácie.

Budovu vlastnila rodina Harhovských (17. až 18. storočie). Pavol Folkman, po ktorom je pomenovaná, budovu kúpil v roku 1881. Od 1949 do 1991 bol vlastníkom štát a neskôr prešla po reštitúcii do súkromného vlastníctva.

Z gotickej časti budovy sa zachovala iba pivnica, lebo budovu zničil požiar v roku 1521. Neskoršie vznikla jednoposchodová baroková nadzemná časť a podlubie. Na začiatku 20. storočia sa budova zväčšila smerom do ulíc Bottova a Makovického. Ďalšia rekonštrukcia v 1977 vytvorila v druhom podlaží klub mládeže. Poslednou veľkou rekonštrukciou budova prešla v 90. rokoch 20. storočia, keď sa upravila dominantná vežička na priečelí.

## Referencie

Kategória:Stavby v Žiline
Laudatum

**Laudatum**  je slovenský inštrumentálny hudobný štúdiový projekt inšpirovaný blues, jazz, fusion a prog rockom s výlučne pôvodnou autorskou tvorbou založený v roku 2001. V období 2002 - 2004 nahral a vydal tri albumy. V roku 2021, takmer po dvadsiatich rokoch od prvého albumu, vydal štvrtý album. 

## Členovia
* Peter Lipovský - gitary, klávesy, bicie, perkusie (Laudatum 1 - 4) 
* Viktor Cotiofan - basgitara, klávesy, perkusie (Laudatum 1 - 3) 
* Oskar Paldeák - gitary, klávesy, perkusie (Laudatum 2 - 3) 
* Jozef J. Tekel - saxofón, flauta (Laudatum 1 - 4) 
* Martin Müller - basgitara (Laudatum 4) 
* Zsolt Szitási - gitara (Laudatum 4) 
* Štefan Lengyel - lap steel (Laudatum 4) 
* František Turák - klávesy (Laudatum 4) 

## Diskografia
* ''Laudatum'' (2002)
* *[[Laudatum 2]]* (2003)
* ''Laudatum 3'' (2004)
* ''Laudatum 4'' (2021)

## Iné projekty
Členovia Laudatum založili v roku 2006 popovú skupinu Tetris. Pod týmto názvom nahrali rovnomenný album a postúpili do semifinále autorskej súťaže Coca-Cola Popstar 2006. Singel Kitten sa následne dostal do rotácií v rádiach na Slovensku aj v Česku.

## Referencie

## Externé odkazy
* Stránka skupiny

Kategória:Slovenské hudobné skupiny
Clostridium tetani

**Clostridium tetani** je bežná pôdna baktéria a pôvodca tetanu. Vegetatívne bunky C. tetani sú zvyčajne tyčinkovité a dlhé do 2,5 μm, ale pri vytváraní spór sa zväčšujú a majú tvar tenisovej rakety alebo paličky. Spóry C. tetani sú extrémne odolné a možno ich nájsť na celom svete v pôde alebo v gastrointestinálnom trakte zvierat. Ak sa C. tetani dostane do rany, môže rásť a produkovať silný exotoxín, tetanospazmín, ktorý zasahuje do motorických neurónov a spôsobuje tetanus. Pôsobeniu toxínu možno zabrániť vakcínami proti tetanovému toxoidu, ktoré sa často podávajú deťom na celom svete.

Klinické opisy tetanu spojeného s ranami sa nachádzajú prinajmenšom už v 4. storočí pred Kr. v Hippokratovom diele *Aforizmy*. Prvé jasné spojenie s pôdou bolo v roku 1884, keď Arthur Nicolaier ukázal, že u zvierat, ktorým boli vstreknuté vzorky pôdy, sa vyvinul tetanus. V roku 1889 *C. tetani* izoloval z ľudskej obete Kitasato Shibasaburō, ktorý neskôr ukázal, že organizmus môže spôsobiť ochorenie, keď sa vstrekne zvieratám, a že toxín môže byť neutralizovaný špecifickými protilátkami. V roku 1897 Edmond Nocard ukázal, že tetanový antitoxín vyvoláva u ľudí pasívnu imunitu a možno ho použiť na profylaxiu a liečbu. V prvej svetovej vojne bola injekcia antiséra proti tetanu z koní široko používaná ako profylaxia proti tetanu u zranených vojakov, čo viedlo k dramatickému poklesu prípadov tetanu v priebehu vojny. Modernú metódu inaktivácie tetanového toxínu pomocou formaldehydu vyvinul Gaston Ramon v 20. rokoch 20. storočia; to viedlo k vývoju vakcíny proti tetanovému toxoidu P. Descombey v roku 1924, ktorá bola široko používaná na prevenciu tetanu vyvolaného zraneniami počas druhej svetovej vojny.

## Referencie

## Iné projekty

## Zdroj

Kategória:Grampozitívne baktérie
Kategória:Clostridium
Inozinát sodný

**Inozinát sodný**, prípadne **inozinát disodný** alebo **E631**, je disodná soľ kyseliny inozínovej (inozinátu). Používa sa ako prídavná látka v potravinách a bežne sa nachádza v ochutených rezancoch, čipsoch alebo iných pochutinách. Dá sa získať bakteriálnou fermentáciou cukrov, ale komerčne sa typicky získava zo živočíšnych produktov.

## Použitie ako aditívum
Inozinát sodný je zvýrazňovač chuti, ktorý spolu s glutamanom sodným (MSG) tvorí chuť umami. Často sa do jedál pridáva s guanylátom sodným a táto zmes je známa ako disodné ribonukleotidy.

Keďže je relatívne drahý, málokedy sa používa bez glutamanu. Ak sa v zozname prísad nachádza inozinát sodný, ale glutaman uvedený nie je, tak je glutaman zvyčajne súčasťou iných ingrediencií, napríklad zemiakov, parmezánu alebo výťažku z kvasníc.

## Pôvod
Inozinát sodný sa zvyčajne získava z mäsa, vrátane kuraťa. Aj keď je to normálne nevegetariánsky produkt, dá sa získať i z tapiokového škrobu ako vegetariánsky variant. Producent môže upresniť pôvod inozinátu a produkty môžu byť označené ako vegetariánske, ak pochádzajú z rastlinných zdrojov.

## Toxikológia a bezpečnosť
V USA je priemerný príjem pridaných ribonukleotidov asi 4 mg na deň. Oproti tomu je príjem prírodných purínov asi 2 g na deň. Review literatúry komisiou FDA nenašla žiadne dôkazy karcinogenity, teratogenity alebo iných nepriaznivých účinkov na reprodukciu.

V rokue 2004 bol inozinát sodný odstránený zo zoznamu prídavných látok v potravinách Komisiou Codex Alimentarius, ale stále sa spomína v poslednom zozname codex alimentarius z roku 2009.

## Referencie

## Pozri aj
* Guanozínmonofosfát

## Zdroj

Kategória:Nukleotidy
Kategória:Zlúčeniny sodíka
631
Kategória:Potravinárske aditíva
Thalys

[náhľad| TGV Thalys PBA (vľavo) & PBKA v [Paríž|Paríži na Gare du Nord]]
**TGV Thalys** sú vysokorýchlostné vlaky, dva z typov TGV, ktoré sú nasadzované na spojoch medzi Parížom, Bruselom, Amsterdamom, Kolínom nad Rýnom a niektorými ďalšími mestami. Každá z týchto krajín má inú napájaciu sústavu. Tomu musia byť vlaky prispôsobené. Prevádzkovateľom je od roku 1987 spoločnosť Thalys International so sídlom v Bruseli a vlastníkmi: 62 % SNCF, 28 % NMBS/SNCB a 10 % Deutsche Bahn.

Jednotky TGV Thalys sú poháňané 8 striedavými motormi s celkovým výkonom 8 800 kW; hmotnosť jednotky 385 t (17 t na nápravu); dĺžka 200 m; maximálna rýchlosť 300 km/h.

Vyrobené boli doteraz 2 verzie:

* 9 súprav **TGV Thalys PBA** (**P**aríž, **B**rusel, **A**msterdam) - trojsystémová jednotka (25 kV 50 Hz; 1,5 kV ss; 3 kV ss)
* 17 súprav **TGV Thalys PBKA** (**P**aríž, **Br**usel, **K**olín nad Rýnom, **A**msterdam**)** - štvorsystémová jednotka (25 kV, 50 Hz, 1,5 kV ss; 3 kV DC a 15 kV, 16,7 Hz)

## Referencie

## Iné projekty

## Externé odkazy
* TGV Thalys
* Thalys International – oficiálna stránka spoločnosti   

## Zdroj

Kategória:TGV
Kategória:Elektrické jednotky
Kategória:Železnica v Belgicku
Kategória:Železnica vo Francúzsku
Kategória:Železnica v Nemecku
Kategória:Deutsche Bahn
Vojšín (vrch v Pohronskom Inovci)

**Vojšín** () je vrch v pohorí Pohronský Inovec. Leží nad obcou Malá Lehota, približne  severne od Novej Bane.

## Poloha
Nachádza sa v severovýchodnej časti pohoria, v geomorfologickom podcelku Vojšín. Vrchol leží v Banskobystrickom kraji, na území okresu Žarnovica a zasahuje na katastrálne územie mesta Nová Baňa a obce Malá Lehota. 

## Opis
Vojšín je najvyšší vrch v severovýchodnej časti pohoria a dominuje celej oblasti. Na severných svahoch sa nachádza lyžiarsky vlek a zjazdovka a nad ňou i veľký kríž. Z výraznejších vrchov sa východným smerom nachádza Drienčie (), južným Sedlová skala (), západným Brezový vrch (), severozápadne Sokolec () a severne Markov vrch (). Západnú časť masívu odvodňujú prítoky Žitavy v povodí rieky Nitry, voda z východných svahov prúdi Novobanským a Píľanským potokom do rieky Hron. Najbližším sídlom je na severozápadnom úpätí ležiaca Malá Lehota, juhozápadne obec Veľká Lehota a juhovýchodným smerom štále (usadlosti) mesta Nová Baňa. 

### Výhľady
Pomerne plochý vrchol s nesúvislým porastom ponúka ďaleký kruhový rozhľad. Viditeľné sú okolité vrchy pohoria, no pri vhodných podmienkach je možno pozorovať i Tribeč, Považský Inovec, Vtáčnik, Kremnické vrchy, Poľanu a Štiavnické vrchy.

## Prístup
Vrcholovou plošinou vedie popri kríži  značená trasa, z ktorej možno odbočiť na blízky vrchol. 

* po  modrej značke:
** zo severozápadu z obce Malá Lehota
** od juhu z obce Veľká Lehota
* po  zelenej značke z Novej Bane cez Sedlovú skalu

## Referencie

## Pozri aj
* Vojšín (geomorfologický podcelok)
* Zoznam vrcholov v Pohronskom Inovci

## Externé odkazy
* Poloha na turistickej mape

Kategória:Vrchy v Pohronskom Inovci
Kategória:Vrchy v okrese Žarnovica
Kategória:Vrchy pod 1000 metrov na Slovensku
Kategória:Nová Baňa
Kategória:Malá Lehota
Inozíntrifosfát

**Inozíntrifosfát** (**ITP**) je medziprodukt purínového metabolizmu a vystupuje v syntéze ATP a GTP. Pozostáva z nukleovej báze hypoxantínu, pentózy ribózy a troch fosfátových skupín. 

ITP vzniká deamináciou ATP. Začlenenie ITP do DNA z nukleotidového poolu môže viesť k poškodeniu DNA, mutagenéze alebo iným škodlivým efektom. ITP sa hydrolyzuje enzýmom inozíntrifosfátpyrofosfatázou (ITPA), ktorá ho premieňa na inozínmonofosfát (IMP), aby sa predišlo začleneniu do DNA. 

Niektoré energeticky náročné karboxylácie využívajú ITP ako zdroj energie.

## Referencie

## Zdroj

Kategória:Nukleotidy
Právne jednanie

**Právne jednanie** (z čes. *právní jednání*) môže byť staršie alebo nespisovne: 
*právny úkon
*právne konanie
*súhrn všetkých úkonov súdu (alebo podobnej inštutúcie) a zúčastnených strán, pozri pod konanie

## Zdroje
Tymidínmonofosfát

**Tymidínmonofosfát** (**TMP** alebo **dTMP**) je nukleotid, ktorý je monomérom DNA. Je to ester kyseliny fosforečnej a nukleozidu tymidínu. TMP sa skladá z báze tymínu, pentózy deoxyribózy a fosfátu. Narozdiel od ostatných deoxyribonukleotidov sa v jeho názve zvyčajne nenachádza predpona „deoxy“, pretože jeho forma s ribózou sa v RNA nevyskytuje. Jeho symbol však často obsahuje „d“ (ako dTMP). V DNA sa páruje s deoxyadenozínmonofosfátom (dAMP).

V podobe substituentu sa pomenováva **tymidylyl-**.

## Referencie

## Pozri aj
* DNA
* RNA

## Zdroj

Kategória:Nukleotidy
Deoxycytidínmonofosfát

**Deoxycytidínmonofosfát** (**dCMP**) je deoxynukleotid. Skladá sa z báze cytozínu, pentózy deoxyribózy a fosfátu. Je to jeden z monomérov tvoriacich DNA. V DNA sa páruje s deoxyguanozínmonofosfátom.

## Pozri aj
* Cytidínmonofosfát

## Zdroj

Kategória:Nukleotidy
Deoxyguanozínmonofosfát

**Deoxyguanozínmonofosfát** (**dGMP**) je deoxynukleotid a jeden z monomérov tvoriacich DNA. Skladá sa z bázy guanínu, pentózy deoxyribózy a fosfátovej skupiny. V DNA sa páruje s deoxycytidínmonofosfátom.

## Referencie

## Pozri aj
* Guanozín
* Nukleová kyselina

## Zdroj

Kategória:Nukleotidy
Deoxyadenozínmonofosfát

**Deoxyadenozínmonofosfát** (**dAMP**) je deoxyribonukleotid. Je to derivát adenozínmonofosfátu (AMP), u ktorého bola hydroxylová skupina na 2' uhlíku ribózy nahradená vodíkovým atómom, čím vzniká deoxyribóza. Skladá sa z bázy adenínu, pentózy deoxyribózy a fosfátovej skupiny. Je to jeden z monomérov DNA, v ktorej sa páruje s tymidínmonofosfátom.

## Referencie

## Pozri aj
* Adenozíntrifosfát
* Guanozín
* Nukleová kyselina

## Zdroj

Kategória:Nukleotidy
Sedlová skala

**Sedlová skala** môže byť:

* vrch v Pohronskom Inovci, pozri Sedlová skala (vrch v Pohronskom Inovci)
* sedlo v Pohronskom Inovci, pozri Sedlová skala (sedlo)
Anoxomer

**Anoxomer** je potravinárske aditívum s E číslom E323. Je to polymérny antioxidant, ktorý nie je stráviteľný. Bol dizajnovaný tak, aby bolo do potravín možné pridať známe antioxidanty tak, aby neboli stráviteľné, čím sa predíde potenciálnym zdravotným rizikím pri trávení. Použitie anoxomeru je v EÚ zakázané.

Anoxomer vzniká kondenzačnou polymerizáciou divinylbenzénu a zmesi monomérnych antioxidantov, ako sú ''terc''-butylhydrochinón, ''terc''-butylfenol, hydroxyanizol, ''p''-krezol a bisfenol A.

## Referencie

Kategória:Potravinárske aditíva
Kategória:Polyméry
323
Deoxyinozínmonofosfát

**Deoxyinozínmonofosfát** (**dIMP**) je deoxyribonukleotid. Skladá sa z bázy hypoxantínu, pentózy deoxyribózy a fosfátovej skupiny. Môže vznikať deamináciou purínovej bázy deoxyadenozínmonofosfátu (dAMP). Enzým deoxyribonukleozidtrifosfátpyrofosfohydroláza, ktorý je v *[[Saccharomyces cerevisiae|S. cerevisiae]]* kódovaný génom YJR069C, má (d)ITPázovú a (d)XTPázovú aktivitu a je schopný hydrolyzovať dITP, čím vzniká dIMP a pyrofosfát.

## Referencie

## Pozri aj
* Xantozín
* Xantozínmonofosfát

## Zdroj

Kategória:Nukleotidy
Zoznam architektonických článkov/Í

Tento index bol automaticky vygenerovaný podľa tejto kategorizácie. Obsahuje **2** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## íl
Ílová ulica

## ív
Íván

Kategória:Zoznamy architektonických článkov
Sedlová skala (vrch v Pohronskom Inovci)

**Sedlová skala** () je vrch v pohorí Pohronský Inovec. Leží priamo nad mestom Nová Baňa.

## Poloha
Nachádza sa na východnom okraji pohoria, v geomorfologickom podcelku Vojšín. Vrchol leží v Banskobystrickom kraji, na území okresu Žarnovica a na katastrálnom území mesta Nová Baňa.

## Opis
Sedlová skala patrí medzi najvyššie vrchy Pohronského Inovca, hoci viaceré okolité vrchy prevyšuje len o niekoľko desiatok metrov. Severne susedí Vojšín (), západne leží Dreichov vrch (), juhozápadne Veľký Inovec (), južne Matiašov vrch () a Firceng () a východne Háj (). Celý masív odvodňujú prítoky Novobanského potoka, ktorý patrí do povodia rieky Hron. Najbližším sídlom je na juhovýchodnom úpätí ležiace mesto Nová Baňa, západne leží obec Veľká Lehota. 

### Výhľady
Zmiešaný les, pokrývajúci masív Sedlovej skaly, neumožňuje súvislejší výhľad. Obmedzené panorámy sú možné z lokalít s nižšou vegetáciou, odkiaľ vidieť okolité vrchy pohoria, pri vhodných podmienkach aj Tribeč, Považský Inovec, Vtáčnik, Kremnické vrchy a Štiavnické vrchy.

## Prístup
Vrcholom prechádza náučný chodník od Starohutianskeho vodopádu, ktorý sa v sedle na severozápadnom úpätí pripája na  značenú trasu. Tá vrch traverzuje severovýchodnou časťou a zo sedla umožňuje najľahší prístup na vrchol.

* po  zelenej značke:
** z juhovýchodu z Novej Bane
** od západu z obce Veľká Lehota cez rázc. v sedle Kuchyňa (prípoj na )

## Referencie

## Pozri aj
* Vojšín (geomorfologický podcelok)
* Zoznam vrcholov v Pohronskom Inovci

## Externé odkazy
* Poloha na turistickej mape

Kategória:Vrchy v Pohronskom Inovci
Kategória:Vrchy v okrese Žarnovica
Kategória:Vrchy pod 1000 metrov na Slovensku
Kategória:Nová Baňa
Brestovo

**Brestovo** alebo aj **Dreichov vrch** () je vrch v pohorí Pohronský Inovec. Leží nad obcou Veľká Lehota, približne  severovýchodne od mesta Zlaté Moravce.

## Poloha
Nachádza sa v centrálnej časti pohoria, v geomorfologickom podcelku Veľký Inovec. Vrchol leží v Nitrianskom kraji, na území okresu Zlaté Moravce a v katastrálnom území obce Obyce.

## Opis
Brestovo leží v najvyššej časti Pohronského Inovca. Južne je sedlom oddelený Malý Inovec () a Veľký Inovec (), západne susedí Dúbrava (), severne Šibeničný vrch (), severovýchodne Vojšín () a východným smerom Sedlová skala (). Celý masív patrí do povodia Žitavy, kam smerujú Osný a Sviniarsky potok, odvodňujúce vrch Brestovo. Najbližším sídlom je severovýchodne ležiaca Veľká Lehota, severozápadne ležia Jedľové Kostoľany, západne Obyce a východným smerom sú štále (osady) mesta Nová Baňa. 

### Výhľady
Vrcholovú časť Brestova pokrýva zmiešaný les, obmedzujúci rozhľad. Ten však umožňujú horské lúky, ktorých je na svahoch niekoľko a umožňujú vidieť najmä okolité vrchy pohoria. Pri vhodných podmienkach je vidieť aj Tribeč, Považský Inovec, Strážovské vrchy, Vtáčnik, Kremnické vrchy a Štiavnické vrchy.

## Prístup
Na vrchol nevedie značený chodník, preto prístup je možný lesom z okolia. Prístup uľahčuje lesná cesta od Obyckej Huty, ktorá vedie sedlom a úpätím vrchu.  značená trasa vrch traverzuje východnou časťou, neďaleko vedie i  značka.

* po  žltej značke z rázc. v Osnej doline na rázc. pod Malým Inovcom
* po  značke z obce Veľká Lehota

## Referencie

## Pozri aj
* Veľký Inovec (geomorfologický podcelok)
* Zoznam vrcholov v Pohronskom Inovci

## Externé odkazy
* Poloha na turistickej mape

Kategória:Vrchy v Pohronskom Inovci
Kategória:Vrchy v okrese Zlaté Moravce
Kategória:Vrchy pod 1000 metrov na Slovensku
Kategória:Obyce
Homotherium

**Homotherium** je vyhynutý rod šabľozubých mačiek z čeľade *[[Machairodontinae]]*. Obývali Severnú Ameriku, Južnú Ameriku, Euráziu a Afriku počas pliocénu a pleistocénu (od 4 mil. rokov až pred 12 000 rokmi), existovali približne 4 miliónov rokov.

V Afrike vyhynul asi pred 1,5 miliónmi rokov. Posledné euroázijské pozostatky získané z dnešného Severného mora boli datované do obdobia asi 28 000 BP. V Južnej Amerike je známy iba z niekoľkých pozostatkov v severnej oblasti (Venezuela), zo stredného pleistocénu.

Homotherium mal výšku v kohútiku 1,1 m a vážil asi 190 kg, čo je približná veľkosť samca leva púšťového. V porovnaní s podobnými druhmi (*[[Smilodon]]* alebo *[[Megantereon]]*) kratšie horné očné zuby. Tieto ploché a zúbkované zuby však boli väčšie ako u súčasných mačiek. Rezáky a dolné očné zuby umožnili silný úchop a prepichovanie. Stoličky boli skôr slabšie a neboli prispôsobené na drvenie kostí. Lebka bola dlhšia akú mal *Smilodon* a mala dobre vyvinutý sagitálny hrebeň, kde boli pripevnené svaly z dolnej čeľuste. Táto čeľusť mala príruby otočené nadol, aby chránila šabľové zuby.

## Druhy
* †*Homotherium aethiopicum*
* †*Homotherium crenatidens*
* †*Homotherium crusafonti*
* †*Homotherium hadarensis*
* †*Homotherium idahoensis*
* †*Homotherium ischyrus* (Merriam, 1905)
* †*Homotherium johnstoni*
* †*Homotherium latidens* (Owen, 1848) – typový druh
* †*Homotherium moravicum*
* †*Homotherium nestianus*
* †*Homotherium nihowanensis*
* †*Homotherium sainzelli*
* †*Homotherium serum* (Cope, 1893)
* †*Homotherium ultimum*
* †*Homotherium venezuelensis* Rincón et al., 2011

Na území Slovenska sa našli dva druhy: *H. latidens* štíhlejší a mal dlhšie predné končatiny ako starší druh *H. crenatidens*.

## Referencie

## Zdroj

Kategória:Mačkovité
Kategória:Vymreté cicavce
Kvalifikácia na Majstrovstvá sveta vo futbale 2022 – Ázia

náhľad|300bod
**Ázijská časť kvalifikácie na Majstrovstvá sveta vo futbale 2022** bola jednou zo šiestich kontinentálnych častí kvalifikácie MS vo futbale 2022, ktoré sa budú konať v Katare. Bola určená pre národné tímy, ktoré sú členmi Ázijskej futbalovej konfederácie (AFC). Organizácii AFC boli k dispozícii štyri priame miesta na finálovom turnaji a jedno miesto v medzikonfederačnom play-off.

## Formát
Prvé kolo: 12 tímov (v rebríčku na 35. až 46. mieste) hralo dvojzápasové play-off doma a vonku. 6 víťazov postúpilo do druhého kola.

Druhé kolo: 40 tímov (v rebríčku na 1. až 34. mieste, plus 6 víťazov prvého kola) bolo rozdelených do 8 skupín po piatich tímoch. 7 víťazov skupín (Katar ako víťaz skupiny a usporiadateľ MS postúpil priamo na MS) a 5 najlepších tímov z druhých miest postúpilo do tretieho kola.

Tretie kolo: 12 tímov, ktoré postúpili z druhého kola, bolo rozdelených do dvoch skupín po 6 tímov. Prvé dva tímy z každej skupiny postúpia na MS, tretie tímy zo skupín postupujú do štvrtého kola.

Štvrté kolo: Tretie tímy zo skupín tretieho kola odohrajú jeden vzájomný zápas. Víťaz postúpi do medzikonfederačného play-off.

## Účastníci
Všetkých 46 národných tímov pridružených k FIFA z AFC vstúpilo do kvalifikácie. Tímy boli nasadené na základe ich postavenia v rebríčku FIFA z apríla 2019 (uvedené v zátvorke).

## Prvé kolo
V prvom kole hralo 12 najnižšie postavených tímov AFC podľa rebríčka FIFA v šiestich dvojiciach play-off doma a vonku. Víťazi postúpili do druhého kola. Prvé zápasy sa hrali 6. júna 2019, odvety 11. júna 2019.

## Druhé kolo
V druhom kole hralo 34 najvyššie postavených tímov AFC podľa rebríčka FIFA a 6 víťazov z prvého kola v ôsmich skupinách po piatich tímoch. Zápasy sa hrali od 5. septembra 2019 do 15. júna 2021. Víťazi skupín a 5 najlepších tímov z druhých miest postúpili do tretieho kola. Katar vyhral skupinu E, ale ako usporiadateľ MS nemusel hrať tretie kvalifikačné kolo a postúpil priamo na MS. KĽDR mala hrať v skupine H, ale odstúpila z kvalifikácie pre COVID-19.

### Skupina A

|}

### Skupina B

|}

### Skupina C

|}

### Skupina D

|}

### Skupina E

|}

### Skupina F

|}

### Skupina G

|}

### Skupina H

|}

## Tretie kolo
Tímy hrajú vo dvoch skupinách po šiestich tímoch. Prvé dva tímy z každej skupiny postúpia na Majstrovstvá sveta. Tretie tímy budú hrať štvrté kvalifikačné kolo.

### Skupina A

|}

### Skupina B

|}

## Štvrté kolo
Dva tímy z tretích miest z tretieho kola odohrali jeden vzájomný zápas, v ktorom sa rozhodlo, ktorý tím postúpi do medzikonfederačného play-off. Hralo sa v Dohe v Katare 7. júna 2022.

Austrália postúpila do medzikonfederačného play-off.

## Medzikonfederačné play-off
Žreb medzikonfederačného play-off sa konal 26. novembra 2021. Víťaz štvrtého kola ázijskej kvalifikácie nastúpil proti piatemu tímu juhoamerickej kvalifikácie. Hralo sa na neutrálnom ihrisku v Katare 13. júna 2022.

Austrália postúpila na Majstrovstvá sveta.

## Externé odkazy
* Oficiálna stránka kvalifikácie na MS 

## Zdroj

Kategória:Kvalifikácia na Majstrovstvá sveta vo futbale 2022
Kategória:Futbal v 2021
Kategória:Futbal v 2022
Glykogenolýza

[náhľad|400x400bod|Štruktúra [glykogénu]]
**Glykogenolýza** je postupný rozklad glykogénu s *n* jednotkami glukózy na glukóza-1-fosfát a glykogén s *n-1* jednotkami glukózy. Vetvy glykogénu sú katabolizované postupnným odbúravaním monomérov glukózy vďaka fosforolýze enzýmom glykogénfosforyláze.

## Mechanizmus
Celková reakcia rozkladu glykogénu n a glukóza-1-fosfát je

:glykogén(n jednotiek) + Pi ⇌ glykogén(n-1 jednotiek) + glukóza-1-fosfát

Glykogénfosforyláza štiepi väzbu, ktorou je naviazaná terminálna glukóza na vetvu glykogénu substitúciou fosfátovej skupiny za α[1→4] väzbu (na obrázku červené). Enzým fosfoglukomutáza potom premieňa glukóza-1-fosfát na glukóza-6-fosfát, ktorý sa následne zvyčajne spracováva v glykolýze.

Glukózové zvyšky sú fosforolyzované až dokým sa nenachádzajú štyri zvyšky od α[1→6] rozvetvenia glykogénu (na obrázku zelené). Transglykozyláza následne presúva tri zo zvyšných štyroch jednotiek glukózy na iný koniec vetvy glykogénu. Tým sa odhalí α[1→6] väzba a potom sa táto posledná glukózová jednotka hydrolyzuje α[1→6] glukozidázou. V tomto prípade (ako jedinom) vzniká samostatná glukóza namiesto glukóza-1-fosfátu. Glukóza sa následne fosforyluje hexokinázou na glukóza-6-fosfát.

Súbor:Beta-D-Glucose.svg|β-Glukóza
Súbor:Glucose_1-phosphate.svg|α-Glukóza-1-fosfát
Súbor:Alpha-D-Glucospyranose-6-Phosphate.svg|α-Glukóza-6-fosfát

## Funkcia
Glykogenolýza prebieha v svaloch a pečeni ako odpoveď na hormonálne a neurálne signály. Glykogenolýza hrá dôležitú úlohu pri akútnom strese (zvýšení hladiny adrenalínu) a regulácii glukózy v krvi.

V myocytoch (svalových bunkách) poskytuje rozklad glykogénu okamžitý zdroj glukóza-6-fosfátu na glykolýzu, čím poskytuje energiu na sťahy svalov. V hepatocytoch (pečeňových bunkách) je hlavnou úlohou rozkladu glykogénu uvoľnenie glukózy do krvného obehu, aby ju mohli prijať ostatné bunky. Fosfátová skupina glukóza-6-fosfátu sa odstraňuje enzýmom glukóza-6-fosfatázou, ktorá nie je prítomná v myocytoch, a voľná glukóza opúšťa GLUT2 kanálmi s uľahčenou difúziou v bunkovej membráne hepatocytov.

## Regulácia
Glykogenolýza je regulovaná hormónmi, ktoré reagujú na hladinu glukózy v krvi, a to glukagónom a inzulínom. Glykogenolýza je stimulovaná epinefrínom (adrenalínom). Inzulín silne inhibuje glykogenolýzu.

V myocytoch môže byť glykogenolýza stimulovaná aj neurálnymi signálmi.

## Klinický význam
Parenterálne (intravenózne) podaný glukagón je bežný spôsob riešenia diabetických pohotovostí, keď nie je možné orálne podať cukor. Takisto je možné podať glukagón intramuskulárne. 

## Referencie

## Pozri aj
* Glykogenéza

## Zdroj

Kategória:Sacharidy
Kategória:Látková premena
Kategória:Biochemické reakcie
Darren Wharton

**Darren Leigh Wharton** (* 25. december 1961, Failsworth, Lancashire, Anglicko) je britský klávesista, spevák a skladateľ. Je vedúcim členom svojej skupiny, Dare, od roku 1985, ale najprv sa dostal do povedomia ako člen Thin Lizzy. Jeho syn Paris je tiež hudobníkom.

## Životopis
Wharton sa pripojil ku skupine Thin Lizzy v roku 1980, vo veku 17 rokov, po tom, čo videl frontmana Phila Lynotta hrať v skupine hrajúcej cover verzie. Angažoval sa v nej až do rozpadu v roku 1983. Wharton zložil neskoršie klasiky Thin Lizzy ako „Angel of Death“ a „The Sun Goes Down“. Objavil sa aj na sólovom albume Phila Lynotta *[[The Philip Lynott Album]]* (1982).

Po Thin Lizzy založil Wharton skupinu Dare, ktorá do roku 2010 vydala sedem albumov. Skupina hrá melodický hard rock s keltskými vplyvmi. Wharton tiež hrá s novou zostavou skupiny Thin Lizzy.

## Diskografia

### So skupinou Thin Lizzy
**[[Chinatown (Thin Lizzy)|Chinatown]]* (1980)
**[[Renegade (Thin Lizzy)|Renegade]]* (1981)
**[[Thunder and Lightning]]* (1983)
**[[Life (Thin Lizzy)|Life]]* (1983)
**[[One Night Only (Thin Lizzy)|One Night Only]]* (2000)

### S Philipom Lynottom
**[[The Philip Lynott Album]]* (1982)

### So skupinou Dare
**Out of the Silence* (1988)
**Blood from Stone* (1991)
**Calm Before the Storm* (1998)
**Belief* (2001)
**Beneath the Shining Water* (2004)
**The Power of Nature* (2005) (koncertný album)
**Arc of the Dawn* (2009)
**Calm Before the Storm 2* (2012)
**Sacred Ground* (2016)
**Out of the Silence II* (2018)

## Referencie

## Zdroj

Kategória:Britskí rockoví klávesisti
Kategória:Členovia skupiny Thin Lizzy
Flavoxantín

**Flavoxantín** je prírodný xantofylový pigment so zlato-žltou farbou, ktorý sa v malých množstvách nachádza v rôznych rastlinách. Je to prídavná látka v potravinách a má priradené E číslo **E161a**. Flavoxantín je potravinárkse farbivo, ale nie je povolený na použitie v EÚ ani USA. Jeho použitie je povolené v Austrálii a na Novom Zélande.

## Referencie

## Zdroj

Kategória:Potravinárske farbivá
Kategória:Tetraterpény
161 a
Β-Kryptoxantín

**β-Kryptoxantín** alebo len **kryptoxantín** je prírodný karotenoidový pigment. Bol izolovaný z rôznych zdrojov, ako napríklad ovocie rastlín rodu *[[Physalis]]*, pomarančovej šupky, papáji, žĺtka, masla, jabĺk a hovädzieho krvného séra.

## Chemické vlastnosti
Štruktúrou je β-kryptoxantín príbuzný β-karoténu, ale má o hydroxylovú skupinu viac. Je to xantofylové farbivo.

V čistej forme je β-kryptoxantín červená kryštalická pevná látka s kovovým odleskom. Je rozpustný v chloroforme, benzéne, pyridíne a sírouhlíku.

## Biológia a medicína
V ľudskom tele sa β-kryptoxantín premieňa na vitamín A (retinol) a preto sa pokladá za provitamín A. Ako ostatné karotenoidy, β-kryptoxantín je antioxidant a pomáha predísť poškodeniu buniek a DNA voľnými radikálmi, takisto stimuluje opravu oxidačného poškodenia DNA.

Posledné objavy v niekoľkých epidemiologických štúdiách naznačujú, že β-kryptoxantín by mohol pôsobiť chemopreventívne (zabraňovať vzniku rakoviny) voči rakovine pľúc, teda existuje inverzná asociácia β-kryptoxantínu s rakovinou pľúc. Na druhej strane bol však normálny až vyšší príjem β-kryptoxantínu u dospelých pacientov s diagnostikovaným malígnym gliómom asociovaný s horšou šancou na prežitie.

## Iné použitia
β-Kryptoxantín sa používa ako potravinárske farbivo a má priradené E číslo **E161c**. Jeho použitie nie je povolené v EÚ ani USA. Jeho použitie je povolené v Austrálii a na Novom Zélande.

## Referencie

## Zdroj

Kategória:Tetraterpény
Kategória:Potravinárske farbivá
161 c
5-metyluridín

**5-metyluridín** (**m<sup>5</sup>U** alebo **m5U**), takisto nazývaný **ribotymidín**, je pyrimidínový nukleozid. Je to ribonukleozidový analóg deoxyribonukleozidu tymidínu, ktorý nemá hydroxylovú skupinu na 2' pozícii ribózy. 5-Metyluridín má bázu tymín naviazanú na pentózu ribózu.

## Referencie

## Pozri aj
* 5-metylcytozín
* 3-metyluridín

## Zdroj

Kategória:Nukleozidy